Адной з самых заганных рысаў у чалавеку я лічу штучны пазітыў. Наогул, арганічны пазітыў я мала ў каго сустракаў. Гэта ўнікальная з’ява. Чалавек жартуе — і табе смешна, ён распавядае пра самае звычайнае і будзённае, а ўсім навокал весела. Такая здольнасць ёсць у Рамана Заслонава. Мне з ім заўжды цікава і радасна. Як на мой розум, з Рамана мог бы атрымацца выдатны рэдактар сатырычнага часопіса. Ён мог бы здымаць караткаметражныя камедыі. Мог бы ставіць у камерным тэатры аднаактовыя п’есы. Замест усяго гэтага, Раман Заслонаў піша алейнымі фарбамі карціны на палатне. Не стану казаць, што ў іх атсутнічае пазітыў і аптымізм — усё гэта ў іх ёсць. Але аптымізм у карцінах Рамана Заслонава грунтоўны і сур’ёзны.